Колдонмо

Билим берүү жана илим министрлигинин буйругу менен

«\_\_\_»\_\_\_\_\_\_\_\_\_\_\_\_\_\_\_2021 ж.

№\_\_\_\_\_\_\_

**Кыргыз Республикасынын**

**билим берүү жана илим министирлиги**

**Кыргыз Республикасынын**

**жогорку кесиптик билим берүүсүнүн**

**мамлекеттик билим берүү стандарты**

**Адистиги: 650001 “ Тустуу металлдардын металлургиясы”**

**Квалификациясы: Инженер металлург**

**Бишкек 2021**

**1. ЖАЛПЫ ЖОБОЛОР**

**1.1.** Жогорку кесиптик билим берүүнүн **650001 Түстүү металлдардын металлургиясы** адистиги боюнча ушул Мамлекеттик билим берүү стандарты «Билим берүү жөнүндө» Кыргыз Республикасынын Мыйзамына жана Кыргыз Республикасынын Өкмөтү билим берүү жаатындагы аныктаган тартипте башка ченемдик укуктук актыларына ылайык, Кыргыз Республикасынын билим берүү жаатындагы ыйгарым укуктуу мамлекеттик органы тарабынан иштелип чыккан жана Кыргыз Республикасынын Министрлер Кабинети аныктаган тартипте бекитилген.

Бул Мамлекеттик билим берүү стандартын аткаруу специалистерди даярдоо боюнча кесиптик билим берүү программаларды ишке ашыруучу бардык жождор үчүн менчигинин түрүнө жана ведомстволук таандыктыгына карабастан милдеттүү болуп эсептелет.

**1.2.** **Терминдер, аныктамалар, белгилөөлөр, кыскартуулар** (Жогорку кесиптик билим берүүнүн ушул мампекеттик билим берүү стандартында пайдаланылган негизги терминдер жана аныктамалар көрсөтүлөт).

Ушул Жогорку кесиптик билим беруунун мамлекеттик билим беруу стандартында «Билим берүү жөнүндө» Кыргыз Республикасынын Мыйзамына жана Кыргыз Республикасы тарабынан белгиленген тартипте кабыл алынган жогорку кесиптик билим берүү жаатындагы эл аралык келишимдерге ылайык терминдер жана аныктамалар пайдаланылат:

**• негизги билим берүү программасы** - максаттарды, күтүлүүчү натыйжаларды, даярдоонун тийиштүү багыты боюнча билим берүү процессин ишке ашыруунун мазмунун жана уюштурулушун регламенттөөчү окуу-методикалык документтердин жыйындысы;

* **даярдоонун багыты** - ар турдуу профилдеги, фундаменталдуу жалпы даярдоо негизиндеги интеграцияланган жогорку кесиптик билимдуу кадрларды (адистерди, бакалаврларды жана магистрлерди) даярдоо учун билим беруу программаларыньш жыйындысы;

**•** **профиль** - негизги билим берүү программасынын конкреттүү бир түргө багытталышы жана (же) кесиптик иш объектти;

* **компетенция** - окуучунун аныкталган бир чөйрөдө майнаптуу жана жемиштүү жетишүү үчүн зарыл болгон билим берүү жагынан даярдоого алдын ала коюлган социалдык талап (ченем);
* **кредит (зачеттук бирдик)** - негизги кесиптик билим берүү программасынын эмгек сыйымдуулугунун шарттуу өлчөмү;
* **окутуунун натыйжалары** - негизги билим берүү программасы/модулу боюнча окуунун натыйжасында ээ болгон компетенциялар;

**• жалпы илимий компетенциялар** - кесиптик иштин бардык түрлөрү (же көпчүлүгү) үчүн жалпы болуп саналган мүнөздөмөлөрдү билдирет: окуу, талдоо жана синтез кылуу ж.б. жөндөмдүүлүк;

**•** **инструменттик компетенция** - когнитивдик жөндөмдү, идеяларды жана ойлорду түшүнүү жана пайдалана билүү жөндөмдөрүн камтыйт; методологиялык жөндөм, айлана-чөйрөнү түшүнүү жана башкаруу, убакытты уюштуруу, окуунун стратегияларын түзүү, чечимдерди кабыл алуу жана проблемаларды чече билүү жөндөмү; технологиялык жөндөм, техниканы пайдалана билүүгө, компьютерди билүүгө жана маалыматтык башкарууга байланышкан жөндөмдөр; лингвистикалык жөндөмдөр, коммуникациялык компетенция;

**•** **социалдык-инсандык жана жалпы маданий компетенциялар** - ой- сезимдерин жана мамилесин билдирүүгө, сын көз менен ой жүгүртүүгө жана өзүнө баа бере билүүгө байланышкан жеке сапаттар, ошондой эле социалдык өз ара байланыш жана кызматташуу процесстерине, топтор менен иштеше билүүгө, социалдык жана этикалык милдеттенмелерди кабыл алууга байланышкан жөндөмдөр;

**• кесиптик стандарт** - кесиптик иштин конкреттүү түрүнүн чегинде анын мазмунуна жана сапатына карата талаптарды белгилөөчү, кызматкер кайсы иште болсо да, кайсыл уюмда болсо да өзүнүн ордун татыктуу ээлеши үчүн кызматкерде болушу милдеттүү болгон квалификациянын сапаттык деңгээлин баяндаган негиз түзүүчү документ»;

**1.3.** **Кыскартуулар жана белгилөөлөр** (Жогорку кесиптик билим берүүнүн ушул мамлекеттик билим берүү стандартында колдонулган негизги кыскартуулар көрсөтүлөт).

Ушул Мамлекеттик билим берүү стандартында төмөндөгү кыскартуулар колдонулат:

**МББС** - Мамлекеттик билим берүү стандарты;

**ЖКББ** - жогорку кесиптик билим берүү;

**НББП** - негизги билим берүү программасы;

**ОМБ** - окуу-методикалык бирикме;

**НББП ДЦ** - негизги билим берүү программасынын дисциплиналарынын цикли;

**ЖИК** - жалпы илимий компетенциялар;

**ИК -** инструменталдык компетенциялар;

**КК** - кесиптик компетенциялар;

**СИЖМК** - социалдык-инсандык жана жалпы маданий компетенциялар.

**2. Колдонуу тармагы**

**2.1.** Ушул Жогорку кесиптик билим берүүнүн мамлекеттик билим берүү стандарты (мындан ары - ЖКББ МББС) 650001 Түстүү металлдардын металлургиясы адистигин даярдоо багыты боюнча негизги билим берүү программаларын ишке ашыруудагы милдеттүү ченемдердин, эрежелердин жана талаптардын жыйындысын туюндурат жана окутуу, уюштуруу-усулдук документтерди иштеп чыгуу Кыргыз Республикасынын аймагында адистерди даярдоонун тийиштүү багыты боюнча лицензиясы бар менчигинин түрүнө жана ведомстволук таандыктыгына карабастан бардык жогорку кесиптик билим берүү уюмдарынын (мындан ары - жождор) жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негиз болуп эсептелет».

**2.2.** ЖКББМББСын негизги пайдалануучулар көрсөтүлөт.

Ушул ЖКББ МББСын**, 650001 Тустуу металлдардын металлургиясы** адистиги боюнча негизги пайдалануучулар төмөнкүлөр болуп саналат:

- жождордун администрациясы жана илимий-педагогикалык курамы (профессордук-окутуучулук курам, илимий кызматкерлер), өздөрүнүн жождорундагы ошол багыт жана даярдоонун деңгээли боюнча илимдин, техниканын жана социалдык чөйрөнүн жетишкендиктерин эсепке алып, негизги кесиптик билим берүү программаларын иштеп чыгуу, натыйжалуу ишке киргизүү жана жаңылоо үчүн жооптуу адамдар;

- жождун даярдоонун ошол багытындагы негизги билим берүү программасын өздөштүрүү боюнча өзүнүн окуу ишин натыйжалуу ишке ашыруу үчүн жооптуу студенттер;

-бүтүрүүчүлөрдү даярдоонун сапаты үчүн жождун ректору жана проректору өзүнүн компетенциясынын чегинде жооп берет;

- тийиштүү кесиптик иш чөйрөсүндөгү адистердин жана иш берүүчүлөрдүн бирикмелери;

- Кыргыз Республикасынын билим берүү чөйрөсүндөгү аткаруу бийлигинин борбордук мамлекеттик органынын тапшыруусу боюнча негизги билим берүү программаларын иштеп чыгууну камсыз кылуучу окуу-методикалык бирикмелер жана кеңештер;

- жогорку кесиптик билим берүүнү каржылоону камсыз кылуучу аткаруу бийлигинин мамлекеттик органдары;

-жогорку кесиптик билим берүү чөйрөсүндөгү сапатты текшерүүнү ишке ашыруучу, жогорку кесиптик билим берүү системасында мыйзамдардын сакталышына контролду камсыз кылуучу, аткаруу бийлигинин ыйгарым укуктуу мамлекеттик органдары;

- -билим берүү программаларын жана уюмдарын аккредитациялоочу агенттиктер жогорку кесиптик билим берүү чөйрөсүндөгү сапатты текшерүүнү ишке ашыруучу;

-мамлекеттик аттестациялык жана экзамендик комиссиясы бүтүрүүчүлөрдү даярдоонун сапатын баалоону ишке ашыруучу;багыттар боюнча иш жүзүно ашыруучу.

-абитуриенттер, жожго жана даярдоо багытын тандоо боюнча кабыл алган чечимдерин

**2.3. Абитуриенттердин даярдыгынын деңгээлине талаптар.**

**2.3.1.** «Инженер металлург» квалификациясын алуу менен жогорку кесиптик билим алууга талапкер абитуриенттин билим деңгээли - жалпы орто билим же кесиптик орто (же кесиптик жогорку) билим.

**2.3.2.** Абитуриенттин жалпы орто билими же кесиптик орто (же кесиптик жогорку) билими тууралуу мамлекеттик үлгүдөгү документи болушу керек.

**3. Даярдоонун багыттарынын жалпы мүнөздөмөсү**

**3.1.** Кыргыз Республикасында **650001 Түстүү металлдардын металлургиясы** адистиги даярдоо боюнча төмөнкүлөр ишке ашырылат:

- адисти даярдоо боюнча ЖКББ НББП;

«Адистерди даярдоо багытынын алкагында ЖКББ НББП профилдери жож тарабынан квалификациянын (эгер болсо) тармактык/сектордук алкактарынын негизинде аныкталат».

Адисти даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн жождордун бүтүрүүчүлөрүнө «Инженер металлург» квалификациясын ыйгаруу менен жогорку билими тууралуу диплом берилет.

**3.2**. (Окуунун ченемдик мөөнөттөрү, ЖКББ НББПны өздөштүрүүнүн зачеттук бирдиктериндеги (кредиттериндеги) жалпы эмгек сыйымдуулугу көрсөтүлөт).

Күндүзгү окуу формасындагы жалпы орто же кесиптик орто билим базасында

**650001 Түстүү металлдардын металлургиясы**  адистигин даярдоо боюнча ЖКББ НББПны өздөштүрүүнүн ченемдик мөөнөтү 5 жылдан кем эмес убакытты түзөт.

Күндүзгү -сырткы (кечки) жана сырткы формалары боюнча, ошондой эле окутуунун ар кандай формалары айкалыштырылган учурларда адистерди даярдоо боюнча ЖКББ НББП өздөштүрүү мөөнөттөрү жож тарабынан күндүзгү окутуу формасында белгиленген ченемдик мөөнөткө карата алты айдан бир жылга чейин көбөйтүлөт.

Тийиштүү профилдеги орто кесиптик билими же жогорку кесиптик билими бар адамдарга адистерди даярдоо боюнча ЖКББ НББП тездетилген программасы боюнча өздөштүрүүгө укук берилет. Тездетилген программаларды ишке ашырууда окуунун мөөнөтү студент билим берүүнүн башка программасы боюнча орто кесиптик билимди жана (же) жогорку билимди алып жаткан учурда айрым дисциплиналар (модулдар) жана (же) айрым практикалар боюнча окутуунун натыйжалары боюнча толук же жарым-жартылай кайра аттестациялоонун (кайра зачет тапшыруунун) жыйынтыгы менен аныкталат.

Орто кесиптик билим берүү профилинин жогорку кесиптик билим профилине шайкештиги жож тарабынан өз алдынча аныкталат.

Күндүзгү окутуу формасында орто кесиптик билимдин базасында адистерди даярдоо боюнча ЖКББ НББП өздөштүүрүү мөөнөтү тездетилген программаларды ишке ашыруунун алкагында 4 жылдан кем эмесубакытты түзөт.

Билим алуунун формасына карабастан жеке окуу планы боюнча окутууда окуунун мөөнөтун жож өз алдынча аныктайт.

Ден-соолугунун мүмкүнчүлүгү чектелүү адамдарды жеке окуу планы боюнча окутууда жож мөөнөттүү билим алуунун тийиштүү формасы боюнча аныкталган убакытка салыштырмалуу узартууга укуктуу.

Адистерди даярдоо багыты боюнча ЖКББ ПББП өздөштүрүүнун башка ченемдик мөөнөтторун Кыргыз Республикасынын Өкмөтү белгилейт.

**3.3**. Адистерди даярдоодогу ЖКББ НББПны өздөштүрүүнүн жалпы эмгек сыйымдуулугу 300 төн кем эмес зачеттук бирдикке (кредиттерге) барабар.

Күндүзгү окуу формасы боюнча окуу жылындагы ЖКББ НББПнын эмгек сыйымдуулугу 60 тан кем эмес зачеттук бирдикке (кредиттерге) барабар.

Бир окуу семестринин эмгек сыйымдуулугу 30 зачеттук бирдикке (кредиттерге) барабар (окуу процесси эки семестрлик болуп курулган учурда).

Бир зачеттук бирдик (кредит) студенттин окуу ишинин 30 саатына барабар (анын ичинде анын аудиториялык, өз алдынча иштери жана аттестациянын бардык түрлөрү).

Күндүзгү-сырттан (кечки) жана сырттан окуу формалары боюнча негизги билим берүү программасынын, ошондой эле окутуунун ар түрдүү формалары айкалышкан жана дистанттык билим берүү технологиялары пайдаланылган учурдагы эмгек сыйымдуулугу окуу жылы үчүн 48 зачеттук бирдиктен (кредиттерден) кем эмести түзөт.

**3.4.** ЖКББ НББПнын инсанды окутуу жана тарбиялоо жаатындагы **650001 Түстүү металлдардын металлургиясы**  адистиги даярдоо боюнча максаттары.

**3.4.1**. **650001 Түстүү металлдардын металлургиясы** ЖКББ НББПнын окутуу жаатындагы даярдоонун багыты боюнча максаты болуп эсептелинет:

(ЖКББ НББПнын окутуу жаатындагы максаттары түзүлөт. Мисалы: «Гуманитардык, социалдык, экономикалык, математикалык жана табигый илимий билимдердин негиздери жаатында даярдоо, бүтүрүүчүгө тандап алган иш чөйрөсүндө ийгиликтүү иштөөгө мүмкүндүк берүүчү жогорку кесиптик жактан адистешкен атайын кесиптик (адистин деңгээлинде) билим алуу, анын социалдык мобилдүүлүгүнө жана эмгек рыногундагы туруктуулугуна өбөлгө түзүүчү универсалдуу жана предметтик-адистешкен компетенцияларга ээ болуу»).

**3.4.2. 650001 Түстүү металлдардын металлургиясы** ЖКББ НББПнын инсанды тарбиялоо жаатындагы даярдоонун багыты боюнча максаты болуп эсептелинет:

Адистин кесиптик-инсандык сапатынын өнүгүүсү, нравалык-гуманистик ишмердүүлүгүнүн принциптерин түзүүсү, инсандын социалдуулугу, адистин тарбиясы жана өзүн-өзү тарбиялоосу, өзүнүн эмгегин уюштуруу жана башкаруу жөндөмүнө ээ болуу.

Адистик НББП максаты (миссия) – квалификациялык мүнөзгө тиешелүү кесиптик ишмердүүлүкө адисти даярдоо.

Адистик НББП студенттин өнүгүү максаттары:

- өзүнүн миссиясын аткаруудагы максатка умтулгандыгы жана уюшкандыгы;

-жүктөлгөн тапшырмаларды ишке ашыруудагы эмгекти сүйүүсү, жоопкерчиликтүүлүгү, жана атуулдугу;

-маалыматтарды өз алдынча ой-жүгүртүү, жалпылоо, талдоо жана кабыл алуу маданияттулугу;

-айлана-чөйрөнү кабыл алуудагы коммуникативдүүлүгү жана тлеранттуулугу;

-өз алдынча чечимдерди кабыл алуу жөндөмдүүлүгү;

-коюлган максаттарды илимий ишмердүүлүктүн негизинде ийгилике жетишүү үчүн жаңы технологияларды пайдалануу мүмкүнчүлүгү.

**3.5. Бүтүрүүчүлөрдүн кесиптик ишмердүүлүк жааты:**

**650001 Түстүү металлдардын металлургиясы** адистигин даярдоодо бүтүрүүчүлөрдүн кесиптик иш чөйрөсү даярдоо багыты боюнча төмөнкүлөрдү камтыйт:

* тоо-кенин иштетүүчү ишканалар Байытуу фабрикалары;
* металлургиялык комбинаттар, компаниялар;
* тармактык министерликтер, тармактык мамлекеттик комитеттер;
* экинчилик чийки заттарды иштетүү боюнча ишканалар;
* илим-изилдөө институттары;
* билим берүү мекемелери;
* долбоорлоо институттары;
* тоо-кен тармагын иштетүүчү ишканалар;
* ачык акционердик коомдор;
* эл аралык уюмдар.

Бүтүрүүчүлөрдүн билиминин жана алынган компетенцияларынын деңгээли кызматкердин квалификациясынын талаптарына ылайык келген шартта алар кесиптик иштин башка тармактарыпда жана (же) чөйрөлөрүндө кесиптик ишти жүзөгө ашыра алат.

**3.6.Бүтүрүүчулөрдүн кесиптик ишмердүүлүк объектиси:**

**650001 Түстүү металлдардын металлургиясы** адистерди даярдоо багыты боюнча бүтүрүүчүлөрдүн кесиптик ишмердүүлүгүнүн обьектиси төмөнкүлөр болуп саналат:

 техногендик, минералдык чийки заттарды,концентраттарды кайрадан иштетүү үчүн технологиялык жараяндар жана жабдыктар, түстүү металлдарды өндүрүү жана иштетүү, ошондой эле алардан буюмдарды жасоо;

 технологиялык операцияларды ишке ашыруудагы, айлана-чөйрөнү коргоо жана энергияны-ресурстарды сактоону камсыз кылуу үчүн жабдыктар жана жараянда;

 жабдыктарды жана иштеп чыгарылган өндүрүмдөрдү, материалды изилдөө жараяндары;

 долбоорлор, материалдар, ыкмалар, приборлор, жабдыктар, техникалык жана нормативдик документтер, сапаттуу менеджмент системасы, математикалык моделдер;

 металлдын белгилуу касиеттин алуудагы химиялык составын, структурасын өзгөрткөн процесстер;

 өндүрүштүк, долбоордук жана илимий бөлүмдөр.

**3.7. Бүтүрүүчүлөрдүн кесиптик ишмердүүлүгүнүн түрлөрү**:

 эксплуатациялык-технологиялык,

 Долбоордук-технологиялык

 Илим-изилдөөчүлүк

 ондуруштук-башкаруучулук,

* педагогикалык

**3.8. Бүтүрүүчүлөрдүн кесиптик ишмердүүлүгүнүн милдеттери**

**а) эксплуатациялык-технологиялык** ( иш берүүчүлөрдүн катышуусу менен иштелип чыгат)\***:**

 техногендик, жаратылыштык минералдык чийки заттарды, иштетүүнүн технологиялык жараяндарын жүзгө ашыруу;

 концентраттарды иштетүүнүн технологиялык жараяндарын жүзгө ашыруу,

металлдарды жана анын эритмелерин алуу процесстери

 техногендик өндүрүштүн таасиринен айлана-чөйрөнү коргоо боюнча чараларды иш жүзүнө ашыруу;

 сапатуу өндүрүмдөрдү камсыз кылуу боюнча чаралды аткаруу;

 технологиялык жабдууларды жайгаштыруу, алардын техникалык жабдылышын, иш ордун уюштуруу;

 металлургия жана пайдалуу кендерди байытуу тармагында энергия жана ресурстарды үнөмдөө технологиясын иштеп чыгуу;

 өндүрүштөгү техногендик таасир этүүлөрдөн айлана-чөйрөнү коргоо боюнча иш чараларды иш жүзүнө ашыруу.

**б) долбоордук-технологиялык**

* техникалык-экономикалык негиздөө үчүн маалыматтарды жыйноо, жаңы долбооруна катышуу жана иштеп жаткан цехтердин, өнөр жай

агрегаттарын жана жабдылышын реконструкциялоо:

* Технологиялык жабдуу элементтерин эсептөө жана конструкциялоо;
* Жумушчу техникалык документтерди жана долбоорлорду иштеп чыгуу.

\* Даярдоонун багыты боюнча бүтүрүүчү даярдала турган кесиптик иштин милдеттеринин тизмеси негизинен кесиптик иштин тийиштүү тармагындагы жана кесиптик стандарттын (эгер болсо) квалификациялуу талаптардан келип чыгуусу керек

**в) илим-изилдөөчүлүк**:

* өндурүштө илимий иштелмелерди жайылтууну колдоо жана координациялоо;
* өз алдынча же чыгармачыл коллективдин курамында илимий изилдөө иштер боюнча отчетторду түзүү;

 жараяндардын, агрегаттардын жана продуктардын жакшыртуу үчүн эксперименталдык жана теоретикалык изилдөөлөрдү өткөрүү;

* адабияттык жана патенттик изилдөөлөрдүү аткаруу, техникалык отчетторду, маалыматтык обзорлорду, публикацияларды даярдоо.

**г) ондуруштук-башкаруучулук:**

 өндүрүштү уюштурууда маалыматтар менен камсыз кылуу, эмгек жана башкаруу, метрологиялык камсыз кылуу;

 сапаттуу өндүрүмдөрдү башкаруу боюнча иштерди өткөрүү;

 аткаруучу жамааттардын иштерин уюштуруу башкаруу чечимдерин кабыл алуу;

 өндүрүштүк бөлүмдөрдүн ишмердүүлүгүнө эффективдүүлүк жана натыйжалуулук анализдерди өткөүү

* технологиялык жараяндардын натыйжалуулугуна жана чыгымдарына экономикалык талдоону өткөрүүнү билүү (КК-16);
* иштеле турган продуктунун бардык этаптагы циклин башкаруу жана маалыматтык пландоону колдоо.

**д) педагогикалык**

● билим берүү программаларын жана жекече билим берүү траекторияларын даярдоо;

● чийки затты кайра иштетүүнүн инновациялык металлургиялык ыкмаларын, даяр продукциянын сапатын контролдоонун перспективдүү методдорун автоматташтырылган системаны киргизүү менен студенттерди профилге чейинки жана профилдик окутуу үчүн жаңы дисциплиналардын жана тандалма курстардын мазмунун долбоорлоо. технологиялык процесстерди башкаруу системалары;

● багыт боюнча дисциплиналар боюнча жеке лабораториялык иштерди жана семинарларды түзүү жана модернизациялоо;

● лабораториялык жана практикалык, анын ичинде класстык окутуунун айрым түрлөрүн өткөрүү, ошондой эле студенттер үчүн илимий изилдөө иштерин жүргүзүү.

**4. 650001 Түстүү металлдардын металлургиясы адистиги** **НББПны ишке ашыруу шартындагы жалпы талаптар**

**4.1.НББПны ишке ашыруу убагында ЖОЖдун укуктарына жана милдеттерине жалпы талаптар.**

**4.1.1.** Жождор даярдоонун багыты боюнча НББПны өз алдынча иштеп чыгышат. НББП Кыргыз Республикасынын даярдоо багыттары боюнча тийиштүү мамлекеттик билим берүү стандартынын негизинде иштелип чыгат жана жождун окумуштуулар кеңеши тарабынан бекитилет.

Жождор НББПны илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эсепке алып, жождо билим берүүнүн сапатынын кепилдигин камсыз кылуу боюнча төмөндөгүлөрдө камтылган сунуш-көрсөтмөлөрдү кармануу менен жыл сайын жаңылап турууга милдеттүү:

- бүтүрүүчүлөрдү даярдоонун сапатын камсыз кылуу боюнча стратегияларды иштеп чыгууга;

- билим берүү программалардын мезгилдүү рецензиялап мониторинг жүргүзүүгө;

- так макулдашылган критерийлердин негизинде студенттердин билимдеринин жана билгичтиктеринин, бүтүрүүчүлөрдүн компетенцияларынын деңгээлин баалоонун объективдүү өтүү тартибин иштеп чыгууга;

- окутуучулук курамдын сапатын жана компетенттүүлүгүн камсыз кылууга;

- бардык ишке ашырылуучу билим берүү программаларын аларды колдонуп мунун чегинде окуп жаткан студенттерди сурап билүү жолу менен эффективдүүлүгүн текшерип, жетиштүү ресурстар менен камсыз кылууга;

-башка б.б мекемелери менен салыштырып жана өзүнүн ишмердүүлүгүнүн балоо үчүн макулдашылган критерийлер боюнча өзүн өзү үзгүлтүксүз жүргүзүгө;

- коомчулукту өзүнүн ишмердүүлүгүнүн, пландарынын, жаңылоонун жыйнактары тууралуу маалымдоого.

**4.1.2.** Студенттерди жана бүтүрүүчүлөрдү даярдоонун сапатын баалоо алардын учурдагы, орто аралык жана жыйьштыктоочу мамлекеттик аттестациясын камтышы керек. Баалоочу каражаттардын базасы жож тарабынан иштелип чыгат жана бекитилет.

Студенттерди жана бүтүрүүчүлөрдү аттестациялоого, бүтүрүүчү квалификациялык иштердин мазмунуна, көлөмүнө жана түзүмүнө коюлуучу талаптар жождун бүтүрүүчүлөрүн жыйынтыктоочу мамлекеттик аттестациялоо жөнүндө жобону эске алуу менен аныкталат.

**4.1.3.** НББПны иштеп чыгууда жожду бүтүрүүчүлөрдүн социалдык-инсандык компетенцияларын (мисалы, социалдык өз ара аракеттенүү компетенцияларын, өзүн өзү уюштурууну жана системалык-ишмердик мүнөздөгү өз алдынча башкарууну) түзүү мүмкүнчүлүктөрү аныкталуусу керек. Жож жождун социалдык-маданий чөйрөсүн түзүп калыптандырууга, инсандын ар тараптуу өнүгүүсү үчүн зарыл шарттарды түзүүгө милдеттүү.

Жож окуу процессинин социалдык-тарбиялык компонентин студенттик өз алдынча башкарууну өнүктүрүүнү, студенттердин коомдук уюмдардын ишине катышуусун, спорттук жана чыгармачылык клубдарды, илимий студенттик коомдорду кошуп, өнүктүрүүгө көмөктөш болууга милдеттүү.

**4.1.4**. Жогорку окуу жайынын НББПсы студенттин тандоосу боюнча дисциплинаны түзүүсү керек. Студенттин каалоосу боюнча дисциплиналарды түзүүнүн тартибин жождун окумуштуулар кеңеши аныктайт.

**4.1.5.** Жож студенттердин өзүнүн окуу программасын түзүүгө катышуусунун реалдуу мүмкүнчүлүгүн камсыз кылууга милдеттүү.

**4.1.6.** Жож НББПны түзүүдө студенттерди алардын укуктары жана милдеттүүлүктөрү менен тааныштырууга, студенттер тандап алган дисциплиналар алар үчүн милдеттүү болуп эсептелинерин, ал эми алардын суммалык эмгек сыйымдуулугу окуу планында каралгандан кем болбошу керектигин түшүндүрүүгө милдеттүү.

**4.2.** Студенттин НББПны ишке ашыруудагы укуктарына жана милдеттүүлүктөрүнө карата жалпы талаптар.

**4.2.1.** Студенттер студенттин тандоосу боюнча окуу дисциплиналарын өздөштүрүүгө бөлүнгөн окуу убактысынын көлөмүнүн чектеринде НББПда алдын ала каралган конкреттүү дисциплинаны тандап алууга укуктуу.

**4.2.2.** Студент өзүнүн жекече билим берүү траекториясын түзүүдө дисциплинаны тандоо боюнча жождо консультация алуу жана алардын даярдоонун (адистештирүүнүн) болочок профилине таасир этүү укугуна ээ.

**4.2.3.** НББПны өздөштүрүүдө натыйжалуулукка жетишүү максатында СИЖМКны өнүктүрүү бөлүгүндө студенттер студенттик өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын, илимий студенттик коомдордун ишине катышууга милдеттүү.

**4.2.4.** Студенттер жождун НББПсында алдын ала каралган бардык тапшырмаларды аныкталып белгиленген мөөнөттөрдө аткарууга милдеттүү.

**4.3.** Студенттин окуу жүгүнүн максималдуу көлөмү анын аудиториялык жана аудиториядан тышкаркы (өз алдынча) окуу ишинин бардык түрлөрүн камтуу менен, жумасына 45 саат болуп белгиленет.

Жумасына аудиторияяык сабактардын күндүзгү окуу формасындагы көлөмү ЖКББнын деңгээлин жана даярдоонун багытынын спецификасын эсепке алуу менен мамлекеттик билим берүү стандартына ылайык аныкталат жана ар бир окуу дисциплинасын үйрөнүүгө бөлүнгөн жалпы көлөмдүн 35тен кем эмес пайызды түзөт.

Окуу сабагы боюнча өз алдынча иштөөгө бөлүнүүчү сааттарга ошол дисциплина (модуль) боюнча экзаменге даярданууга каралган убакыт кирет.

**4.4.** Күндүзгү-сырттан (кечки) окуу формасында аудитордук сабактардын көлөмү жумасына 16 сааттан аз болбошу керек.

**4.5.** Сырттан окуу формасында окутуучу менен сабак окуу мүмкүнчүлүгү студентке жылына 160 сааттан аз эмес көлөмдө камсыз кылынуусу керек.

**4 .6.** Окуу жылындагы каникулдук убакыттын жалпы көлөмү 7-10 жуманы түзүүсү керек, мунун ичинде кыш мезгилинде 2 жумадан кем эмес.

**5.Адистикти даярдоонун НББПсынын талаптары**

**5.1.** **650001 Түстүү металлдардын металлургиясы** адистикти даярдоонун НББПсын өздөштүрүүнүн натыйжаларына коюлуучу талаптар.

Даярдоонун **650001 Түстүү металлдардын металлургиясы** багыты боюнча

бүтүрүүчү НББПнын максаттарына жана ушул ЖКББнын мамлекеттик билим берүү стандартынын 3.4 жана 3.8-пункттарында көрсөтүлгөн кесиптик иштин милдеттерине ылайык төмөндөгү компетенцияларга ээ болушу керек:

**а) универсалдык:**

**-жалпы илимий (ЖИК):**

 айлана-чөйрө жөнүндөгү илимий билимдердин толук системине ээ, маданияттын, турмуш-тиричиликтин баалуулуктарында багыт аныктоого жөндөмдүү **(ЖИК-1);**

 кесиптик маселелерди чечүүдө математикалык / табигий / гуманитардык / экономикалык илимдердин негизги жоболорун колдонууга жөндөмдүү (ЖИК-2);

 жогорку даражадагы өз-алдынчалулуукта заманбап билим берүү жана маалымат технологияларын колдонуу менен жаңы билим алууга жөндөмдүү (ЖИК-3);

 традициялык жана инновациялык ойлорду түшүнүүгө жана колдонууга, аларды ишке ашуруучу кадамдарды табууга жана изилдөө ишмердигинин базалык усулдарын колдонуп долборлор үстүндө иштөөгө катышууга жөндөмдүү (ЖИК-4);

 илимдеги, техникадагы жана технологиялардагы, профессионалдык чөйрөдөгү жаңы кубулуштардын социалдык-экономикалык жана маданий бүтүмдөрүн талдоого жана баалоого жөндөмдүү (ЖИК-5);

 өзүнүн эмгегин илимий негизде баалоого жана өзүнүн иш-аракеттеринин жыйынтыгын жогорку даражадагы өз-алдынчалулуук менен баалоого жөндөмдүү (ЖИК-6).

**-аспаптык (АК):**

 маалыматты кабыл алууга, жалпылоого жана талдоого, максат коюуга жана ага жетүүнүн жолдорун тандоого жөндөмдүү **(АК-1);**

 мамлекеттик жана расмий тилдерде өзүнүн оозеки жана жазуу сүйлөмдөрүн логикалык туура, аргументтүү жана ачык-айкын түзүүгө жөндөмдүү **(АК-2);**

 социалдык баарлашуу деңгелинде чет тилдердин бирөөсүнө ээ болуу **(АК-3);**

 ишмердик баарлашууну жүзөгө ашырууга жөндөмдүү: эл алдына чыгып сүйлөө, сүйлөшүүлөр, кенешме өткөрүү, ишмердүүлүктө жазуу түрүндө баарлашуу, электрондук коммуникациялар (АК-4);

 маалыматты алуунун, сактоонун, кайра иштетүүнүн негизги усулдарына, ыкмаларына жана каражаттарына, маалымат башкаруунун каражаты катары компьютер менен, анын ичинде глобалдык компьютердик тармактарда жана корпоративдик маалыматтар системдеринде, иштөөнүн шыктарына ээ (АК-5);

 уюштуруу жана башкаруу чечимдерин иштеп чыгууга катышуугажөндөмдүү (АК-6).

**- социалдык-инсандык жана жалпы маданий (СИЖМК):**

 коомдо кабыл алынган моралдык жана укуктук негизде социалдык өз-ара аракеттенишүүгө жөндөмдүү, элге сый, башка маданиятка толеранттуулук жана шериктештик мамилелерди колдоого даярдыкты көрсөтөт **(СИЖМК-1);**

 өзүнүн жетишкендигин жана жетишпегендигин сын көз менен кароону, жетишкендиктерин өнүктүрүү жана жетишпегендиктерин жоюуу жолдорун белгилөөнү жана каражаттарын табууну билет (СИЖМК-2);

 активдүү граждандык позицияда болууга, граждандык демократиялык коомдун баалуулуктарынын негизиндеги диалогго жөндөмдүү жана даяр (СИЖМК-3);

 сергек жашоо үлгүсүнө, табиятты коргоого жана ресурстарды рационалдуу колдонууга керек болгон билимдерин колдонууга жөндөмдүү (СИЖМК-4);

 коллективде, анын ичинде дисциплиналар аралык долбоорлордо иштөөгө жөндөмдүү (СИЖМК-5).

 Айкын технико-экономикалык маселелерди чечуудо озунун тажрийбалык машыгуусун колдонуу(СИЖМК-6).

***б) кесиптик жалпы кесиптик:(КК)***

***жөндөмдүүлүк:***

-жалпы инженердик билимдерди пайдалануу **(КК-1);**

-топтолгон тажрыйбаларды сын-көз менен кароо, өзүнүн кесиптик ишмердүүлүгүн зарыл болгон учурда өзгөртүү **(КК-2);**

-өзүнүн келечектеги кесибинин коомдогу маанисин сезүү **(КК-3);**

-инженердик маселелерди чечүү үчүн назарият менен практиканы айкалыштыруу **(КК-4);**

-айлана-чөйрөнү коргоо жана табигый ресурстарды ырааттуу пайдалануунун принциптерин практикалык ишмердүүлүктө колдонуу **(КК-5);**

-өздүк кесиптик ишмердүүлүктө нормативдик укуктук документтерди пайдалануу **(КК-6);**

**-эксплуатациялык-технологиялык ишмердуулук**

-эксплуатациялык шартта жана талап кылынган тактык менен туура келген өлчөө каражаттарын тандоо **(КК-7);**

-кесиптик ишмердүүлүк жаатында улуттук жана эл аралык стандарттардын талабын аткаруу, метрологиялык нормалар жана эрежелер боюнча иштөө **(КК-8).**

* техногендүү жана жаратылыштагы минералдык заттарды иштетүүдө технологиялык жараяндарды ишке ашыруу; **(КК -9);**
* -инженердик максатын чечуудо инновациялык ыкмаларды колдонуу**(КК-10);**
* ондуруштук техногендик таасир этуулордон айлана чойрону коргоо иш чараларды иш жузуно ашыруу **(КК-11);**
* **-долбоордук ишмердүүлүк:**
* -долбоорлордун иштеп чыгууда инженердик билимди пайданалуу **(КК-12);**
* -доборлоодо стандарттык программалоо каражаттарын пайдалануу **(КК-13);**
* -Технологиялык жараяндарды иш жүзүнө ашыруу үчүн жабдууларды тандоону негиздөө **(КК-14).**
* ***ондуруштук-башкаруучулук ишмердүүлүк***
* өндүрүштү маалымат, эмгек жана башкаруу, метрологиялык камсыздоону уюштурууну өткөрүү; **(КК -15);**
* керектүү техникалык жана нормативдик документтерди түзүү; **(КК -16);**
* алынган заттын сапатын көзөмөлдөө иштерин өткөрүү; **(КК -17);**

**-*илим-изилдөөчүлүк ишмердүүлүк***

* эксперименттик жана назарияттык изилдөөлөрдү өткөрүү **(КК -18);**

**-педагогикалык ишмердуулук:**

**-** илимий-техникалык жана илимий-методикалык адабияттарды, ошондой эле өздөрүнүн илимий изилдөөлөрүнүн жыйынтыктарын изилдөөнүн негизинде академиялык дисциплиналардын жана курстардын программаларын иштеп чыгууга катыша алат**;(КК-19).**Лабораториялык жана практикалык, анын ичинде класстык окутуунун айрым түрлөрүн өткөрө алат, ошондой эле студенттер үчүн изилдөө иштерин камсыздай алат.

Профиль 5 наамдан ашпаган кошумча атайын кесиптик компетенциялар менен аныкталат жана университет тарабынан өз алдынча аныкталат. Профилдердин тизмеси УМО тарабынан бекитилет.Кошумча компетенциялардын тизмеси улуттук квалификациянын алкагына, тармактык / сектордук квалификация алкактарына жана кесиптик стандарттарга (эгер бар болсо) негизделип аныкталат **(КК-20);**

**5.2. Адистикти даярдоонун НББПнын түзүмүнө талаптар.**

**650001 Түстүү металлдардын металлургиясы** адистерди даярдоонун НББПнын түзүмү төмөнкүдөй блокторду камтыйт:

Таблица 1. **НББПнын түзүмү**

|  |  |  |
| --- | --- | --- |
| **Адистерди даярдоодогу НББПнын түзүмү** | | **Адистерди даярдоодогу НББПнын жана анын блокторунун кредиттердеги көлөмү** |
| **1-блок** | **1. Гуманитардык, социалдык жана экономикалык цикл;**   1. **Математикалык жана табигый илимий цикл;** 2. **Кесиптик цикл.** | **165-215** |
| **2-блок** | **Практика** | **15-60** |
| **3-блок** | **Жыйынтыктоочу мамлекеттик аттестация** | **10-15** |
| **Бакалаврларды даярдоодогу ЖКБЬ НББПнын көлөмү .......** | | **240** |

Жож мамлекеттик билим берүү стандартынын талаптарына ылайык **650001 “Түстүү металлдардын металлургиясы”** адистерди даярдоодогу НББПны иштеп чыгат жана улуттук квалификациянын алкактарына ылайык окутуунун натыйжаларына жетүүге жоопкерчилик тартат.

Дисциплиналардын (модулдардын) топтомун жана алардын адистерди даярдоодогу НББПнын ар бир блогуна тиешелүү эмгек сыйымдуулугун жож улуттук квалификациянын алкактарында каралган окутуунун натыйжаларынын жыйындысы түрүндө аны өздөштүрүүнүн талаптарын эске алуу менен ушул блок үчүн белгиленген көлөмдө өз алдынча аныктайт.

**5.2.1.** Адистерди даярдоодогу НББП төмөнкүлөрдү ишке ашырууну камсыздашы керек:

- гуманитардык, социалдык жана экономикалык циклдин милдеттүү дисциплиналарын, алардын тизмеге эмгек сыйымдуулугу Кыргыз Республикасьшын билим берүү жана илим жаатындагы ыйгарым укуктуу мамлекеттик орган тарабынан аныкталат. Аталган дисциплиналардын мазмуну жана ишке ашыруу тартиби адистерди даярдоонун тиешелүү багыты боюнча ЖКББ мамлекеттик билим берүү стандарты менен белгиленет(КР ББжИМнин буйругу № 202/1 2020 жылдын 24-февралы);

-кеминде 360 саат көлөмүндө дене тарбия жана спорт боюнча дисциплиналарды, алар өздөштүрүү үчүн милдеттүү болуп саналат, бирок кредиттерге которулбайт жана адистерди даярдоодогу НББПнын көлөмүнө киргизилбейт.

1. «Практика» 2-блогу окуу практикасын (таанышуучу, технологиялык, илимий-изилдөө иштери) жана өндүрүш практикасын (долбоордук, эксплуатациялык, педагогикалык, илимий-изилдөө иштери) камтыйт.

Жож бир же бир нече типтеги практиканы тандоого укуктуу, ошондой эле. белгиленген кредиттердин чегинде кошумча типтеги практиканы белгилей алат.

1. «Мамлекеттик аттестация» 3-блогу мамлекеттик экзаменди тапшырууга даярдыкты жана тапшырууну, бүтүрүүчү квалификациялык ишти аткарууну жана аны жактоону (эгерде жож бүтүрүүчү квалификациялык ишти жыйынтыктоочу мамлекеттик аттестациянын курамына киргизген болсо) камтыйт.
2. Адистерди даярдоодогу НББПнын алкагында милдеттүү жана элективдүү бөлүк болот.

Адистерди даярдоодогу НББПнын милдеттүү бөлүгүнө улуттук квалификациянын алкактарынын деңгээлдерин эске алуу менен жалпы илимий, универсалдуу, социалдык-инсандык жана жалпы маданий жана кесиптик компетенциялардын калыптанышын камсыз кылуучу дисциплиналар жана практикалар кирет.

Мамлекеттик аттестацияныи көлөмүн эске албаганда милдеттүү бөлүктүн көлөмү адистерди даярдоодогу НББПнын жалпы көлөмүнөн 50 пайыздан ашпоого тийиш.

Адистерди даярдоодогу НББПнын элективдүү бөлүгүндө студенттер тиешелүү багыт боюнча дисциплиналарды тандай алышат, ошондой эле башка багыттагы адистерди даярдоодогу НББПнын дисциплиналарын тандоого жол берилет.

1. Жож ден-соолугунун мүмкүнчүлүгү чектелүү адамдарга (алардын арызы боюнча) ден-соолугунун абалы боюнча окууга каршы көрсөтмөлөр каралган НББПдан тышкары, адистерди даярдоодогу НББП боюнча окууга мүмкүнчүлүк берүүгө тийиш, анда алардын психофизикалык өнүгүүсүнүн өзгөчөлүгү, жеке мүмкүнчүлүктөрү эске алынат жана зарыл болгон учурда аталган адамдардын өнүгүүсүнүн бузулушун түзөтүүнү жана социалдык көнүгүүсүн камсыз кылат.
   1. **Адистерди даярдоонун НББПсын ишке ашыруунун шарттарына карата талаптар**
      1. **Окуу процессин кадрдык камсыз кылуу**

Кесиптик циклдин окутуучуларынын илимдин кандидаты, доктору окумуштуулук даражасы жана (же) тийиштүү кесиптик чөйрөдө иш тажрыйбасы болушу керек.

Адистерди даярдоонун НББПсын ишке ашыруу, окутулуп жаткан дисциплинанын профилине ылайык келүүчү базалык билими бар жана илимий жана (же) илимий-методикалык иш менен системалуу алектенген, бирок илимдин кандидаты же доктору деген окумуштуулук даражасы бар окутуучулар берген сабактардын, окуган лекциялардын үлүшү жалпы сабактардын санынан 40 % ын түзүүчү педагогикалык кадрлар менен камсыз кылынышы керек.

**5.3.2. Окуу процессин окуу-методикалык жана маалыматтык камсыз кылуу.**

Окуу процессинин негизги билим берүү программасын ишке ашыруу НББПсынын окуу сабактардын (модулдардын) толук тизмеси боюнча тузүлгөн, окуу-усулдук документтер жана материалдар менен камсыз кылынышы керек. Ар бир окуу сабактардын (курстардын, модулдардын) мазмуну Интернет чынжырында же билим берүү мекемелериндеги локалдык чынжырында, е-окутуу (виртуалдык китепкана) жана социалдык чынжырда, ошондой эле электрондук окуу ресурстары текст, видео түрүндө жана интерактивдүү мультимедиалык форматтагы платформаларды кошкондо көрүнүп турушу керек.

Окуп жаткандардын аудиториядан сырткы иштери методикалык камсыздоолор жана аны аткарууга кеткен убакытты негиздөө менен коштолот. Студенттердин өз алдынча иштери окутуучунун жетекчилиги алдында академиялык окуу сабактардын чегинде аудиториялык, ошондой эле аудиториядан сырткы убакытта аткарылат. Студенттин өз алдынча иштөөсү практикалык иштерди иштөөдөгү билими жана билгичтиги, логикалык ой жүгүртүүсүнө, чыгармалык активдүүлүгүнө, окуу материалдарды өздөштүрүүгө изденип мамиле кылууга, маалымат арттыруу жөндөмдүүлүгүн түзүүгө багытталган.

Студенттер менен өз алдынча иштөөнү уюштуруу жождун негизги нормативдик документтерине тиешелүү болгон, муну менен бирге окуу планы, жумушчу программасы, курстун өз алдынча окуу үчүн матералдары менен иш жүзүнө ашырылат.

Өз алдынча иштөө – окутуучунун жетекчилиги алдындагы студенттин өз алдынча иштөөсү жана студенттин өз алдынча иштөөсү болуп эки түргө бөлүнөт.

Окутуучунун жетекчилиги алдындагы студенттин өз алдынча иштери боюнча материалдарды кафедранын алдыңкы катардагы адистер иштеп чыгат жана негизги документтерди өзүнө камтыйт, муну менен бирге:

-студенттин өз алдынча иштерине багытталган инструкцияларды;

-окуу сабакты үйрөнүүнүн бардык мезгилдери эсептелинген, окутуучунун жетекчилиги алдындагы студенттин өз алдынча иштери боюнча графигин;

-типтүү жана жумушчу программалардын негизги бөлүктөрүнө ылайыкталган тапшырмаларды;

-рефераттын темасын, докладдарды жана чыгармачыдык иштерди;

-курстук жана дипломдук иштердин темаларын;

-негизги жана кошумча адабияттардын тизмесин;

-консультациялык жардамдын түрлөрүн;

-текшерүүнүн түлөрүн жана формаларын;

-студенттин билимин баалоо критерийин, сунушталган иштин көлөмүн, аны болжолдонгон мөөнөттө көрсөтүлүшүн ж.б.

Студенттин өз алдынча иштери типтүү жана жумушчу программалардын негизги бөлүктөрүн эске алуу менен окуу пландагы ар бир окуу сабактары боюнча уюштурулат, аудиториялык жана аудиториядан сырткы убакытта жүргүзүлөт, практикалык жана лабораториялык сабактарга, зачетко жана экзаменге студенттин даярдануу процессин өзүнө камтыйт.

Студенттин өз алдынча иштерин текшерүү жазуу, оозеки же башка формада, акыркы жыйынтыкка жетүүгө багытталган болушу мүмкүн.

Ар бир окуп жаткандар электрондук - китепканалык системага жол алууга камсыз болушу керек.

Китепканалык фонд тиешелүү нормативдүү талаптар менен комплекттелинүү керек.

Китепканалык фонд окуудан башка кошумча адабияттардын официалдуу, китепканалык-сурап билүү жана адистештирилген мезгилдүү басылмаларды ар бир 100 окуучуга 1-2 даана эсебинде өзүнө камтышы керек.

Электрондук-китепканалык система ар бир окуп жаткандардын Интернет чынжырына чыгуу үчүн жол алууга жеке мүмкүнчүлүктөр менен камсыз болушу керек.

Студенттер үчүн ата мекендик жана чет өлкөлүк ЖОЖдор жана ишканалар менен оперативдүү маалымат алмашуу Кыргыз республикасынын интеллетуалдык менчиги жаатындагы эл аралык келишимдердин жана Кыргыз Республикасынын интеллетуалдык менчиги жөнүндөгу мыйзамдардын талаптарын сактоо менен иш жүзүнө ашырылышы керек. Окуп жаткандарды заманбап кесиптик базага, маалыматтык тактап билүү жана издөө системага жол алууга камсыздоо керек.

Студенттердин практикасына жетекчилер жождун профессору, доценти жана окутуучулары иш жүзүнө ашырышат, алар:

-практика башталганга чейин студент-практиканттарга керектүү даярдоолорду уюштурушат;

-окуу планга жана программаларга тиешелүү студенттерге консультацияларды өткөрүшөт;

-студенттердин тиричилик жана эмгек шарттарын нормалдуу уюштурушу ишканалар менен мекемелердин камсыздоосу үчүн, практиканттарга ички эмгек тартибинин эрежелерин аткаруусу, эмгекти коргоо жана техника коопсуздугу боюнча алар менен инструкцияларды милдеттүү түрдө өткөрүүсү үчүн текшерүүнү иш жүзүнө ашырышат;

-окуп жаткандардын практика боюнча отчетторун карашат, алардын иштери тууралуу отзыв беришет жана студенттердин практикалык даярдыктарын жакшыртуу боюнча сунуштары жана эскертүүлөрү менен бирге практиканы өткөрүү жөнүндө жазуу түрүндөгү отчетун кафедра башчасына сунуш кылышат;

-практиканы баалоо боюнча комиссиянын ишине катышышат жана өндүрүштүк практиканын жыйынтыгы боюнча илимий студенттик конференцияга даярданышат

Студенттердин практикасын уюштуруу жана өткөрүүнүн негизги орундары

**5.3.3. Окуу процессин материалдык-техникалык жактан камсыздоо.**

Адистерди даядоонун НББПсын ишке ашыруучу ЖОЖдун лабораториялык, дисциплинанын жана дисциплинар аралык даярдоону, ЖОЖдун окуу планында каралган, практикалык жана студеттердин илим-изилдөө иштеринин баардык түрлөрүн өткөрүүнү камсыз кылуучу, санитардык жана өрткө каршы эрежелерге жана ченемдерге жооп берүүчү материалдык-техникалык базасы болушу керек.

Адистерди даярдоодогу НББПны ишке ашырууга мүмкүндүк берүүчү зарыл болгон материалдык-техникалык камсыз кылуучу тизмесине камтыйт:

* металлургиялык адистиктиктеги лабораторияны; компьтердик калсстарды; физика, химия, турмуш-тиричиликтин коопсуздугу, экология, электротехника жана электроника, материал таануу боюнча лабораторияларды; практикалык жана лекциялык сабактарды өткөрүү үчүн окуу аудиторияларды;

Адиситештирилген лаборатория: кенди даярдоо, гравитациялык жана флотациялык байытуу, магниттик жана электростатикалык сепарация, кошумча жараяндар, концентраттарды же кендик чийки заттарды иштетүүнүн гидрометаллургиялык жана пирометаллургиялык жараяндары үчүн лабораториялык жабдыктар менен жабдылышы керек. Практикалык жана лабораториялык сабактарды өткөрүү үчүн билим берүү программсына дал келишин аныктоочу объекттерге жана жабдууларга конкреттүү талаптарды;

* электрондук маалматтык-билим берүү чөйрөсүн уюштурууда компьютердик класстар Интернетке чыгуу үчүн жол алууга камсыз болуучу компьютердик техникалар менен жабдылышын;
* электрондук маалыматтык-билим берүү чөйрөсүнүн маалыматтык-коммуникациялык технологиясына жана жумушчулардын квалификациясына дал келген каражаттар менен камсыз болуусун функциялоону.

-Жож лицензиялык программаларды камсыздоочу керектүү комплекттер менен камсыздалышы керек.

**5.3.4. Бүтүрүүчүлөрдү даярдоонун сапатын баалоо.**

ЖОЖ даярдоонун сапатын кепилдүү камсыздоого милдеттүү, мунун ичинде:

- кызыкдар иш берүүчү өкүлдөр менен бүтүрүүчүнүн даярдоо сапатын камсыздоо боюнча

стратегиясын иштеп чыгууга;

- мониторинг жүргүзүүгө, билим берүү программаларын мезгили менен рецензиялоого;

-окуп жаткандардын билимин жана билгичтик деңгээлин, ошондой эле

бүтүрүүчүлөрдүн компетенцияларын баалоочу объективдүү процедураларды иштеп чыгууга;

- окутуучулардын курамынын компетенттүүлүгүн камсыздоого;

- ишмердүүлүктү (стратегияны) баалоо үчүн макулдашылган критерийлер боюнча жана

кызыкдар иш берүүчү өкүлдөр менен, башка билим берүүчү мекемелер менен салыштырып, өзүн-өзү текшерүүлөрдү регулярдуу өткөрүүгө;

-коомчулукту өзүнүн изилдөөлөрүнүн жыйынтыктары, пландары, жаңылоолору тууралуу

маалымдоого.

Бакалаврларды даярдоонун НББПсын өздөштүрүүнүн сапатын баалоо окуп жаткандардын учурдагы жетишкендиктерин текшерүүнү, аралык аттестация жүргүзүүнү жана бүтүрүүчүлөрдүн жыйынтыктоочу мамлекеттик аттестациясын камтышы керек.

Окуп жаткандардын учурдагы жетишкендиктерин текшерүүнүн жана аралык аттестациялоонун процедуралары жана конкртетүү формалары ар бир окуу сабактары боюнча жож тарабынан өз алдынча иштелип чыгат жана окуп жаткандарга окутуунун биринчи айынын ичинде жеткирилет.

Бакалаврларды даярдоонун НББПсынын баскычтуу талаптарына ылайык окуп жаткандарды аттестациялоо үчүн алардын жекече жетишкендиктерин, (учурдагы жетишкендиктерин текшерүү жана аралык текшерүүсү) компетенцияга ээ болуу деңгээлин, билимин, билгичтигин жана баалоого мүмкүндүк берүүчү текшерүү ыкмалары жана тестирлөөнү, текшерүү иштерди, типтүү тапшырмаларды камтыган баалоо каражаттарынын фонддору түзүлөт. Баалоо каражаттарынын фондун ЖОЖ иштеп чыгат жана бекитет.

ЖОЖ тарабынан, окуп жаткандардын келечектеги кесиптик ишмердүүлүгүн шарттарына ылайык учурдагы жетишкендиктерин текшерүү жана аралык аттестациялардын программаларын максималдык жакындаштыруу үчүн шарт түзүлүшү зарыл жана ал үчүн конкртеттүү сабак берүүчү окутуучулардан тышкары, чектеш сабактарды берүүчү окутуучуларды, тышкы эксперттер катары иш берүүчүлөрдү дагы активдүү ишке тартуу зарыл.

Окуп жаткандарга, жалпысынан уюштуруу жана окуу процессинин сапатын, ошондой эле өзүнчө окутуучулардын иштеринин мазмунун баалоодо мүмкүнчүлүктөр берилиши керек.

Мамлекеттик экзаменди өткөрүүнүн формасын жож өз алдынча тандайт:

-оозеки;

-жазуу;

-компьютерде тестирлөө.

Дипломдук долбоордун мазмунуна, көлөмүнө жана структурасына карата талаптар, ошондой эле мамлекеттик экзаменге карата талаптар жогорку окуу жайы тарабынан аныкталат.

Адистин дипломдук иши даярдоонун тандалган адистигине ылайык практикалык болушу керек

650001 "Түстүү металлургия" адистиги боюнча бул стандарт базалык университеттин - Кыргыз мамлекеттик тоо -кен жана жаратылыш ресурстарын өнүктүрүү университетинин геология, тоо -кен иштери жана жаратылыш ресурстарын өнүктүрүү боюнча окуу -методикалык ассоциациясы тарабынан иштелип чыккан. академик У. Асаналиев.